भोपाल। सर्वर डाउन की समस्या के चलते ईआरओ नेट अपलोडिंग का काम धीमी गति से चल रहा है। एक फार्म को अपलोड होने में लंबा समय लग रहा है, इससे इस कार्य में गति नहीं आ पा रही है।शहर में मतदाता सूची मामले में 30 जून को डोर-टू-डोर सर्वे समाप्त हो गया। लेकिन अभी तक ईआरओ नेट अपलोडिंग नहीं हो सकी है। जानकारी के अनुसार 7 जुलाई की डेडलाइन के बाद भी मतदाता सूची में 30 प्रतिशत फार्म अपडोल किया जाना बाकी है। दरअसल, इसका कारण सर्वर की धीमी गति है। बीते चार दिनों में 1 फार्म अपलोड करने में 15 से 20 मिनट का समय लग रहा है, लिहाजा अधिकारी भी परेशान हैं। बीते दिन ही एडीएम की अध्यक्षता में हुई बैठक में स्पष्ट बता दिया था कि सर्वर की गति धीमी है, ऐसे में आवेदन समय से अपलोड नहीं हो सकेंगे। अब अधिकारी खासे परेशान हैं, उन्हें डर सता रहा है कि कहीं भारत निर्वाचन आयोग उन पर कोई कार्रवाई न कर दे।